**Кандидатстване за целево финансиране от община Балчик**

Община Балчик предоставя на желаещите Сдружения на собствениците (СС) да получат средства за целево финансиране за изготвяне на обследване за енергийна ефективност и валиден сертификат за енергийни характеристики и за обследване за установяване на техническите характеристики, свързани с удовлетворяване на изискванията по чл. 169, ал. 1 и ал. 3 от ЗУТ и Технически паспорт.

За да получат средства за целево финансиране, Сдруженията на собствениците трябва да подадат Заявление до Кмета на община Балчик и да отговарят на следните изисквания:

1.Собствениците на > 95% от идеални части от общите части на етажна собственост членуват в Сдружение на собствениците на многофамилни жилищни сгради и са подкрепили изпълнението на проекта при гласуването на общото събрание.

2.Сдружението на собствениците кандидатства по Процедурата с цяла сграда, а не с отделна блок-секция или група от блок-секции.

3. 100 % от собствениците в етажната собственост са подписали Декларации за готовност за осигуряване на достъп до самостоятелните им обекти.

Списък на изискваните документи:

1. Справка за ССО; Протокол от ОС на СС, съдържащ следните решения:

1.1. Решение за участие в Процедура „Подкрепа за устойчиво енергийно обновяване на жилищния сграден фонд - етап I".

1.2. Решение за получаване на безлихвено целево финансиране от община Балчик с цел изпълнение на предварителното условие за кандидатстване по Процедура „Подкрепа за устойчиво енергийно обновяване на жилищния сграден фонд - етап I" за:

-Изготвяне на технически паспорт на сградата по чл.169, ал.1 и ал.3 от ЗУТ, в съответствие с изискванията, определени в глава трета на Наредба № 5 от 2006 г. за техническите паспорти на строежите и изготвяне на архитектурно заснемане;

-Обследване за енергийна ефективност на съответната сграда. Обследването за енергийна ефективност следва да бъде придружено от валиден сертификат за енергийни характеристики на сграда в експлоатация, изготвени по реда на чл. 48 от ЗЕЕ.

1.3. Решение за сключване на договор за целево финансиране с община Балчик и **упълномощаване представляващия СС да сключи договора, като всички собственици на самостоятелни обекти в сградата в режим на етажна собственост се задължават съобразно клаузите на договора до размера на притежаваните от тях идеални части от общите части на сградата.**

**\*В случай, че в Сдружението на собствениците не членуват всички собственици на самостоятелни обекти в сградата, решението следва да е ПРИЕТО и от общото събрание на собствениците по реда на чл. 33, ал. 4 вр. с чл. 25, ал. 7 ЗУЕС!**

2. Документ/и доказващи готовност за осигуряване на достъп до самостоятелните обекти в сградата.

3. Оферта или сключен договор с лицензирано дружество с посочена цена за кв. м. и крайна цена за извършване на дейностите за обследване за енергийна ефективност и валиден сертификат за енергийни характеристики, и обследване за установяване на техническите характеристики, свързани с удовлетворяване на изискванията по чл. 169, ал. 1 и ал. 3 от ЗУТ и Технически паспорт. (Крайният срок за изпълнение на дейностите по т.4 от Заявлението е не по-късно от 10.05.2023 г.)

4. Удостоверение за валидна банкова сметка в лева, издадено на името на СС, заверено от банката-издател.

Съгласно Решение №680/Протокол 40 от 26.01.2023г. на Общински съвет – Балчик при одобрено проектно предложение предоставените средства се възстановяват на община Балчик от полученото финансиране по процедура „Подкрепа за устойчиво енергийно обновяване на жилищния сграден фонд - етап I" (Процедурата) по Национален план за възстановяване и устойчивост на Република България. В случай, че кандидатстващата сграда не бъде одобрена за финансиране по горепосочената процедура, получените средства следва да бъдат върнати от съответното сдружение на собствениците на многофамилни жилищни сгради, регистрирани по реда на ЗУЕС на община Балчик в срок до 12 месеца от влизане в сила на решението за отказ от финансиране по процедурата.